Marbach (Erfurto)

eta|Gotardo-preĝejo en Marbach, Erfurto
eta|Pomplantaĵoj vilaĝorande
**Marbach** estas kvartalo de Erfurto, la ĉefurbo de Turingio, Germanujo. Ĝi situas ueste de la urbokerno. Pli ueste ankoraŭ troviĝas Salomonsborn kaj sude la verŝajne plej granda etĝardena zono erfurta. Eoste kaj norde oni vidas agrojn kaj la federacian ŝoseon B 4. La averaĝa alteco estas de 215 metroj. En la 31.12.2016 loĝis tie 4041 homoj.

## Historio 
La unua mencio de tiu ĉi vilaĝo estis sub la formo *Martbech* en 1211. Ĝis ĉ. 1300 ĝi poseditis fare de la Gleichen-grafoj kiuj poste transdonis la zonon al diversaj bienposedantoj. Dum la Tridekjara milito la vilaĝo kvazaŭ komplete detruitis kaj la enloĝantaro tiam fuĝis al Erfurto; post 1648 ili revenis kaj rekonstruis la lokon.

Ekde 1532 Marbach laŭpaŝe venis sub kontrolo erfurta kaj ekde la administra reformo de 1706 ĝi estis parto de la administradujo Amt Alach. En 1802 ĝi prusiĝis kaj estis inter 1807 kaj 1813 memkompreneble parto de la Princlando Erfurto. Post la Viena kongreso Marbach donitis al la prusia Provinco Saksio. Ekde 1830 la nombro de la loĝantoj senteble kreskis kio necesigis konstruon de moderna strato en la direkto de Erfurto; tio realiĝis inter 1854 kaj 1862. Dum artileriatako de la Aliancanoj en la 11.4.1945 mortis 24 civiluloj. De ili 17 entombigitis en komuna tombo sur la marbach-a tombejo. Enkorpiĝo al Erfurto iĝis en la 1.7.1950. Post Turniĝo kvarobliĝis la enloĝantaro danke al la konstruo de multaj novaj domoj.

### Demografio 
* 1843: 309
* 1910: 550
* 1939: 1264
* 1990: 966
* 1995: 1090
* 2000: 2925
* 2005: 3573
* 2010: 3750
* 2012: 3821
* 2013: 3906
* 2014: 3974
* 2015: 3997
* 2016: 4041
* 2017: 4139
* 2019: 4344 kies anoj responsas pri la konservo de kulturaj aĵoj (ekz. de la ĉiujara kermeso). Malgraŭ nomo ĝia ne temas nur pri porjunulara societo. Krome gravas la karnavalo-klubo *Marbacher Karneval Club/ MKC*. Ekde 1962 ĝi aktivas sur alta nivelo disponigante po 7 aranĝojn por jaro, kiujn partoprenas ĝis tri centoj da vizitantoj. MKC estas la dua plej malnova societo de Erfurto. Ĝi konatas ankaŭ ekstere de la landa ĉefurbo.

## Sporto 
Ekde 2001 la marbach-anoj fieras pri sia piedpilka teamo *Sport-Freunde Marbach* kiu estas ekde 2010 ĉe la ligaro Kreisoberliga Erfurt-Sömmerda. Dua vira teamo ankaŭ ekzistas (ekde 2008/09 en la unua urba ligo), oldula teamo kaj diversaj poretulaj kluboj (G-Bambini, F-Junioren, D-Junioren, A-Junioren). Prezidantas ĉe *SF Marbach* Jan Hähnlein, kiu ekde 2006 membras al la estraro.

Loĝas en Marbach du iamaj profesiaj piedpilkistoj, Ronny Hebestreit kaj Andre Tews. Ankaŭ menciindas la malpeza atletino Maria Seifert. Ekde 2010 okazas somere konkursoj de ŝnurtira lukto.

## Ekonomio kaj infrastrukturo 
Dum GDR-tempo tre gravis la agrikulturo kaj multaj laboris ĉe la kolĥozo surloka. Poste setliĝis diversaj etaj kaj mezaj entreprenoj; infanĝardeno, gastejo kaj diversaj magazenoj krome plibeligas la vivon de la urbokvartalanoj.

Tra la Schwarzburga-strato de 1862 ekzistas rapida kaj rekta konekso al la erfurta centro. Buslinioj 90 (ĝis Salomonsborn) kaj 95 (norden, al la supermerkata centro *Thüringen-Park*) faciligas moviĝon por uzantoj de publika trafiko. Marbach en niaj tagoj tre ŝatatas pro la proksimeco al la landa ĉefurbo. Ekde 1990 la nombro de la loĝantoj kreskis de ne tute 1000 al pli ol 4100 homoj. Inter 1926 kaj 1967 ekzistis eĉ fervoja haltejo dum la ekzisto de la linio inter Erfurto kaj Nottleben.

## Politiko 
Post 1989 estiĝis novaj lokaj demokratiaj strukturoj. Eĉ forlaso de la erfurta teritorio pridiskutitis. Inter 1994 kaj 2014 urbestris la kristdemokratiano Michael Siegel; poste venis samfunkcie la senpartia politikistino Katrin Böhlke.

## Vidindaĵoj 
* Gotardo-kirko protestantisma: ĝi anstataŭigis antaŭulan konstruaĵon el la 12-a jarcento post la Tridekjara milito. La komunumo apartenas al la subdistrikto eklezia Marbach-Salomonsborn.
* Granitaj krucoj sur la tombejo portas la nomojn de 25 homoj mortintoj en aprilo 1945.
* Monumentoj por la falintaj soldatoj de 1922.
* Moskeo ahmadisma

## Elstaruloj kun rilato al Marbach 
* August Possecker (1860–1936), fosili-kolektinto

## Referencoj 
## Eksteraj ligiloj 
* Hejmpaĝo de la vilaĝo 
* Sport-Freunde Marbach e.V.

Kategorio:Urbopartoj de Erfurto